Publication: Magyar Közlöny
Issue: MK-2001-31 (Year: 2001, Number: 31)
Era: 1990-2004
Section: a 19/1993. (I. 29.) Korm. rendelethez]
Paragraph Index: 17

7. Egyeztetési eljárás — rádióösszeköttetés átadás 7.1. A műszaki előírásnak jelen része leírja azokat a közleményeket, amelyek támogatják a radar átadást az irányítás átadási eljárások közül. Csak kétoldalú megállapodás alapján vezethető be. 7.1.1. A rádióösszeköttetés átadását támogató elemek csak akkor vezethetők be, ha az egység használja a meghatározott Alapeljárások — Kötelező Közleményeket vagy Egyeztető Eljárásokat — Koordináció. 7.1.2. A dokumentum jelen fejezetében leírt közlemények csak ADEXP formátumban állnak rendelkezésre, és az ICAO formátum bevezetése nincs tervbe véve. 7.1.3. A Kiegészítő Adat (SMD) közleményen kívül a Rádióösszeköttetést Átadó közleményváltásra csak a koordináció befejezése után kerülhet sor, azaz egy ACT vagy RAP párbeszéd befejeződött egy LAM vagy ACP közleménnyel. 7.1.4. Nyugtázást tilos küldeni amíg a koordináció be nem fejeződött. 7.1.5. Egy repülés rádióösszeköttetésének tényleges átadása során követendő eljárást a két érintett egység közötti megállapodásban kell rögzíteni. 7.1.6. Egyik vagy mindkét alábbi feltételnek teljesülnie kell: — az átadó egység Frekvenciaváltás közleményt (COF) küld; — az átvevő egység Összeköttetés Felvétele (MAS) közleményt küld; 7.1.7. A követendő eljárásban minden útvonalra külön meg kell egyeznie a két szomszédos egységnek. 7.2. Átadási Fázist jelző közlemény (TIM) 7.2.1. A TIM közlemény célja, hogy — jelezze az Átadás Kezdeményezés (TI) eseményt (ami a koordinációs fázis vége és az átadás fázis kezdete); — egyidejűleg kerüljenek továbbításra az irányítási adatok az átadó egységtől az átvevő egységhez. 7.2.2. A TIM közleménynek az alábbi adat elemeket kell tartalmaznia: — kötelező adatok: = közlemény típusa, = közlemény sorszáma, = légijármű azonosító jele; — rendelkezésre álló adatok — a közleménynek az alábbi adatokat is tartalmaznia kell, ha rendelkezésre állnak: = engedélyezett magasság, = Követendő Irány Utasítás vagy Közvetlen Útvonal Engedély, = Tartandó Sebesség Utasítás, = Tartandó Emelkedési/Süllyedési Mérték Utasítás; — opcionális adatok — a közlemény tartalmazhatja: = pozíció. 7.2.3. A TIM közleményt az átadó egységnek automatikusan kell generálnia és továbbítania az átvevő egység felé, a határ előtt olyan időpontban vagy távolság elérésekor, amelyet a kétoldalú megállapodásban rögzítetteknek megfelel. 7.2.4. TIM közleményt kell automatikusan küldeni akkor is, amikor az átadó egység Rádióösszeköttetés Kérés (ROF) közleményt kap. 7.2.5. TIM közleményt tilos küldeni a repülés koordinálása előtt. 7.2.6. A TIM közleménynek a rendszerben rendelkezésre álló legfrissebb adatokat kell tartalmaznia. 7.2.7. A TIM generálásának idő paraméterének a LoA-k előírásainak megfelelően változtatható rendszer paraméternek kell lennie. 7.2.8. A TIM generálásának rendszer paramétere legyen meghatározható külön minden egyes COP pontra. 7.2.9. Az együttműködő partnereknek a TIM generálás paraméterét bele kell foglalniuk a LoA-ba. 7.2.10. A TIM közlemény generálását beállító rendszer paraméter hivatkozhat a légijármű számított föld feletti sebességére. Azonban TIM közlemény küldését mindig azelőtt kell kezdeményezni, hogy a repülési terv pozíció közelebb kerülne a COP-hoz a kétoldalú megállapodásban rögzített minimum távolságnál. 7.2.11. A TIM továbbítására beállított rendszer paraméternek az átadás előtt kellő időt kell hagynia a szóbeli koordinálásra. 7.2.12. A TIM-ben vett adatokat az átvevő irányító tudomására kell hozni. 7.2.13. Ha a TIM közlemény — egyértelműen összerendelhető egy repülési tervvel, akkor egy LAM közlemény generálásával és továbbításával kell azt nyugtázni; — egyértelműen nem rendelhető össze egy repülési tervvel, tilos nyugtázást küldeni. 7.2.14. Ha a TIM közlemény nyugtázására nem érkezett LAM közlemény, egy figyelmeztető üzenetet kell a megfelelő munkahelyen megjeleníteni. 7.3. Kiegészítő Adatokat tartalmazó közlemény (SDM) 7.3.1. Az SDM elsődleges célja irányítói adatok és azok módosításának továbbítása az átadó egységtől az átvevő egységhez, ha kétoldalú megállapodás született arról, hogy az átvevő irányítónak nem kell a változásokat nyugtáznia. 7.3.2. Az átvevő egység használhatja a SDM közleményt arra is, hogy értesítse az átadó egységet a rádió frekvenciáról, amelyre a repülést át kell küldeni. 2001/31. szám 7.3.3. Az SDM közleménynek az alábbi adat elemeket kell tartalmaznia: — kötelező adatok: = közlemény típusa, = közlemény sorszáma, = légijármű azonosító jele; — további adatok — a közleménynek az alábbiak közül is tartalmaznia kell egy vagy több adatot: = Követendő Irány Utasítás vagy Közvetlen Útvonal Engedély, = Tartandó Sebesség Utasítás, = Tartandó Emelkedési/Süllyedési Mérték Utasítás, = engedélyezett magasság. 7.3.4. Az SDM közleménynek az alábbi adatokat kell tartalmaznia: — közlemény típusa, — közlemény sorszáma, — légijármű azonosító jele, — frekvencia. 7.3.5. SDM közleményt kell küldeni az átadási fázis megkezdését követően az alábbi tételek változásakor (lásd a TIM közleményt a 9.2. pont alatt): — engedélyezett repülési szint, — tartandó sebesség, — Tartandó Emelkedési/Süllyedési mérték, — követendő irány, vagy — a repülésnek egy meghatározott pontra való közvetlen rárepülésre kiadott engedély vagy annak változása. 7.3.6. A közleménynek csak a megváltozott adatmezőket kell tartalmaznia. 7.3.7. Az SDM közleményeket a TI előtt továbbítani kell, ha ebben kétoldalúan megállapodtak. Ezeket a közleményeket a kétoldalú megállapodásban rögzített, a TI-hez viszonyított időpontban kell küldeni, ha a rendszer rendelkezik adattal és annak van felvett értéke. 7.3.8. SDM közlemény küldhető a frekvencia jelzésére, amelyen a repülésnek összeköttetést kell létesítenie az átvevő egységgel. 7.3.9. SDM közleményt az átvevő egységnek kell küldenie a koordinációs fázis során, ha kétoldalúan megállapodhatnak. 7.3.10. Az SDM közleményt fogadó ATC rendszernek meg kell próbálnia az összerendelést a vonatkozó repülési tervvel. 7.3.11. Ha a vonatkozó repülési terv koordinált fázisban van: — LAM-ot kell visszaküldeni; és — az SDM közlemény operatív tartalmát a megfelelő irányító tudomására kell hozni. 7.3.12. Ha nem található a vonatkozó repülési terv, vagy a közlemény helyes feldolgozását akadályozó eltérést található benne: — LAM-ot tilos visszaküldeni; és — figyelmeztetést kell küldeni a megfelelő munkahelyre. 7.3.13. Az SDM közleményt egy LAM közlemény generálásával és továbbításával kell nyugtázni. 7.3.14. Ha az SDM közlemény nyugtázására nem érkezett LAM közlemény, egy figyelmeztető üzenetet kell a megfelelő munkahelyen megjeleníteni. 7.4. Átadási Felajánlás (HOP) 7.4.1. A HOP közlemény célja hogy — az átadó irányító felhívja az átvevő irányító figyelmét egy repülésre átadási céllal; — az átadó irányító egy repülés átadását javasolja az átvevő irányítónak, amikor erre van szükség; — az átvevő irányító beleegyezését igénylő irányítási adatok módosítását továbbítsa, a kétoldalú megállapodásnak megfelelően. A HOP nem feltétlenül használandó mindes egyes repülés esetében, használata az átadó irányító döntésének függvénye. 7.4.2. Az HOP közleménynek az alábbi adat elemeket kell tartalmaznia: — kötelező adatok: = közlemény típusa, = közlemény sorszáma, = légijármű azonosító jele; — további adatok — a közleménynek az alábbi adatokat is tartalmazni kell, ha rendelkezésre állnak: = engedélyezett magasság, = Követendő Irány Utasítás vagy Közvetlen Útvonal Engedély, = Tartandó Sebesség Utasítás, = Tartandó Emelkedési/Süllyedési Mérték Utasítás; — opcionális adatok — a közlemény tartalmazhatja: = pozíció. 7.4.3. Amikor használják, a HOP közleményt az átadó irányítónak manuálisan kell kezdeményeznie. 7.4.4. A közleménynek tartalmaznia kell a 9.4.2. pontban előírt minden olyan adatot, amely a korábban továbbítottakhoz képest megváltozott. 7.4.5. Ha a HOP közleményt a TI előtt küldik, az átadási fázist meg kell kezdeni. 7.4.6. A kétoldalú megállapodásban rögzíteni kell a COP vagy határ előtt a legkorábbi időpontot vagy távolságot, amikor már HOP küldhető. 7.4.7. Az idő/távolság minden egyes COP pontra külön legyen meghatározható. 7.4.8. A HOP közleményt fogadó ATC rendszernek meg kell próbálnia az összerendelést a vonatkozó repülési tervvel. 7.4.9. A közleményben kapott repülési adatokat azonnal meg kell jeleníteni az átvevő irányító előtt. 7.4.10. Ha az átvevő irányító a HOP-ban foglalt feltételekkel elfogadja a repülést, egy ROF küldhető válaszul az átadó egységnek. Kétoldalú megállapodás alapján egy ACP küldhető válaszul a HOP-ra. 2001/31. szám 7.4.11. Ha az átvevő irányító nem képes elfogadni a repülést, akkor az átadásról szóban kell megegyezni. 7.4.12. ROF (vagy ACP) vételekor a HOP közlemény adatai mindkét ATC egység számára operatív értelemben kötelező érvényűek. 7.4.13. Ha a HOP közlemény összerendelhető repülési tervvel, akkor LAM közleménnyel kell automatikusan nyugtázni. 7.4.14. Ha a HOP közlemény nyugtázására nem érkezett LAM közlemény, egy figyelmeztető üzenetet kell a megfelelő munkahelyen megjeleníteni. 7.5. Rádióösszeköttetés Átkérési Közlemény (ROF) 7.5.1. ROF közleményt az átvevő egység küld szükség szerint az átadó egységnek arra kérve az átadó irányítót, hogy utasítsa a légijárművet az átvevő irányító frekvenciájára való áttérésre. A közlemény használható: HOP közleményre válaszképpen, a repülésnek a javasolt feltételek melletti elfogadásának jelzésére; a repülés idő előtti átadásának kérésére. 7.5.2. Az ROF közleménynek az alábbi adat elemeket kell tartalmaznia: — kötelező adatok: = közlemény típusa, = közlemény sorszáma, = légijármű azonosító jele; — opcionális adatok — a közlemény tartalmazhatja: = frekvencia. 7.5.3. A ROF közleményt az átadó irányítónak manuálisan kell kezdeményeznie. 7.5.4. Az átvevő irányító kezdeményezheti a ROF közleményt: — ha az átvevő irányítónak idő előtt szüksége van a légijárművel a rádióösszeköttetésre a frekvenciáján; — HOP közleményre válaszul. 7.5.5. Az ROF közleményt fogadó ATC rendszernek meg kell próbálnia az összerendelést a vonatkozó repülési tervvel. 7.5.6. A ROF közlemény vételét késedelem nélkül meg kell jeleníteni az átadó irányító számára. 7.5.7. Ha repülés nincs az átadási fázisban, akkor az Átadási fázist meg kell kezdeni és egy TIM közleményt kell küldeni. 7.5.8. Ha a ROF közlemény egyértelműen összerendelhető egy repülési tervvel, akkor LAM közlemény generálásával és továbbításával kell nyugtázni. 7.5.9. Ha a ROF közlemény egyértelműen nem rendelhető össze egy repülési tervvel, nyugtázást tilos küldeni. 7.5.10. Ha a ROF közlemény nyugtázására nem érkezett LAM közlemény, egy figyelmeztető üzenetet kell a megfelelő ATC munkahelyen megjeleníteni. 7.6. Frekvencia Váltás közlemény (COF) 7.6.1. A COF közleményt az átadó egység küldi az átvevő egységnek annak jelzésére, hogy a repülést utasították a rádióösszeköttetés felvételére az átvevő egységgel. 7.6.2. A közlemény lehetőséget adhat az átadó irányítónak annak jelzésére, hogy eltekint a megegyezett átadási feltételektől, amikor a repülés rádióösszeköttetést létesít az átvevő irányítóval. 7.6.3. Az COF közleménynek az alábbi adat elemeket kell tartalmaznia: — kötelező adatok: = közlemény típusa, = közlemény sorszáma, = légijármű azonosító jele; — rendelkezésre álló adatok — a közleménynek az alábbi adatokat is tartalmaznia kell, ha rendelkezésre állnak: = korai átadás jelzése, = frekvencia, = engedélyezett magasság, = Követendő Irány Utasítás vagy Közvetlen Útvonal Engedély, = Tartandó Sebesség Utasítás, = Tartandó Emelkedési/Süllyedési Mérték Utasítás; — opcionális adatok — a közlemény tartalmazhatja: = pozíció. 7.6.4. A COF közleményt az átadó irányítónak manuálisan kell kezdeményeznie. 7.6.5. A COF közlemény használata kötelező, ha kétoldalú megállapodás alapján a MAS közlemény nem használatos. 7.6.6. Ha COF közleményt a TI előtt küldik, az Átadási fázist meg kell kezdeni. 7.6.7. Az COF közleményt fogadó ATC rendszernek meg kell próbálnia az összerendelést a vonatkozó repülési tervvel. 7.6.8. A COF közlemény vételét késedelem nélkül meg kell jeleníteni az átvevő irányító számára. 7.6.9. Ha a COF közlemény egyértelműen összerendelhető egy repülési tervvel, akkor LAM közlemény generálásával és továbbításával kell nyugtázni. 7.6.10. Ha a COF közlemény egyértelműen nem rendelhető össze egy repülési tervvel, nyugtázást tilos küldeni. 7.6.11. Ha a COF közlemény nyugtázására nem érkezett LAM közlemény, egy figyelmeztető üzenetet kell a megfelelő ATC munkahelyen megjeleníteni. 7.7. Összeköttetés Felvételét jelző közlemény (MAS) 7.7.1. A MAS közleményt az átvevő egység küldi az átvevő egységnek azt jelezve, hogy kétoldalú rádióösszeköttetést létesített a repüléssel. 7.7.2. Az MAS közleménynek az alábbi adat elemeket kell tartalmaznia: — közlemény típusa, — közlemény sorszáma, — légijármű azonosító jele. 7.7.3. A MAS közleményt az átvevő irányítónak manuálisan kell kezdeményeznie. 2001/31. szám 7.7.4. A MAS közlemény használata kötelező, ha a kétoldalú megállapodás értelmében COF közlemény nem használatos. 7.7.5. Az MAS közleményt fogadó ATC rendszernek meg kell próbálnia az összerendelést a vonatkozó repülési tervvel. 7.7.6. A MAS közlemény vételét késedelem nélkül meg kell jeleníteni az irányító számára. 7.7.7. Ha a MAS közlemény egyértelműen összerendelhető egy repülési tervvel, akkor LAM közlemény generálásával és továbbításával kell nyugtázni. 7.7.8. Ha a MAS közlemény egyértelműen nem rendelhető össze egy repülési tervvel, nyugtázást tilos küldeni. 7.7.9. Ha a MAS közlemény nyugtázására nem érkezett LAM közlemény, egy figyelmeztető üzenetet kell a megfelelő ATC munkahelyen megjeleníteni. „A” FÜGGELÉK Adatszabályok — tartalom A.1. Adatszabályok Célja A.2. Általános Közlemény Formátumok A.3. Közlemény Típusa A.4. Közlemény Sorszáma A.5. Közlemény Referencia A.6. Légijármű Azonosító jele A.7. SSR Mód és Kód A.8. Indulási Repülőtér A.9. Számított Határ Adatok A.10. Koordinációs Pont A.11. Rendeltetési Repülőtér A.12. Légijárművek Száma és Típusa A.13. Útvonal A.14. Egyéb Repülési Terv Adatok A.15. Koordináció Státusa és Indok A.16. Követendő Irány (csak ADEXP esetén) A.17. Tartandó Sebesség (csak ADEXP esetén) A.18. Tartandó Emelkedési/Süllyedési Mérték (csak ADEXP esetén) A.19. Közvetlen Útvonal Engedély (csak ADEXP esetén) A.20. Közvetlen Útvonal Engedély Kérés A.21. Pozíció (csak ADEXP esetén) A.22. Korai Átadás Jelzés (csak ADEXP esetén) A.23. Frekvencia A.24. Indok (csak ADEXP esetén) A.25. Engedélyezett Magasság (csak ADEXP esetén) A.26. Átadási Magasság (csak ADEXP esetén) A.27. Számított Felszállási Idő A.28. Referencia Közlemény Típusa A.1. Adatszabályok Célja Az adatszabályok célja tartalmazza a meghatározott közleményekben szereplő adatok általános felhasználási szabályait. Ezek a szabályok valamennyi közlemény esetében használandók, kivéve, ahol az Alkalmazási Szabályok kifejezetten más alternatívát vagy kivételt tartalmaznak egy adott közleményre. A.2. Általános Közlemény Formátumok A.2.1. A következő fejezetben meghatározott közlemények továbbíthatók ICAO formátumban: 6 Alapeljárás — Kötelező Közlemények; 7 Alapeljárás — Kiegészítő Közlemények; 8 Egyeztetési Eljárás — Koordináció. A.2.2. Az ICAO közlemény mező formátumot a Procedures for Air Navigation Services — Rules of the Air and Air Traffic Control (Document 4444) dokumentum határozza meg. Amikor a közleményekben előfordulnak a következő ICAO adat mezőket kell a megadott sorrendben továbbítani minden más adat mezőt megelőzően: 3, 7, 13,

Source: https://magyarkozlony.hu/hivatalos-lapok/b12d50f5fb6f2aba0057edfb327370f12b914ab7/dokumentumok/c06d636b97b17c942774446948ec0fef79a19b7f/letoltes